cyanic-selkie/wikianc huggingface dataset:
রাণী বিলাসমনি সরকারি বালক উচ্চ বিদ্যালয়
শিক্ষার্থীবৃন্দ
ঐতিহ্যমন্ডিত এ বিদ্যাপীঠের ছাত্ররা সমাজ-রাষ্ট্রের অনেক গুরুত্বপূর্ণ পদে অধিষ্ঠিত ছিলেন-আছেন। বর্তমান মুক্তিযুদ্ধ বিষয়ক মন্ত্রী আ ক ম মোজাম্মেল হক, ঢাকার সাবেক মেয়র সাদেক হোসেন খোকা, সাবেক প্রতিমন্ত্রী ও গাজীপুর সিটি কর্পোরেশন এর প্রথম মেয়র অধ্যাপক এম এ মান্নান, প্রয়াত সাংসদ মোঃ হাবিবুল্যাহ, সড়ক বিভাগের সচিব খন্দকার আনোয়ারুল ইসলাম মিলু, রিয়ার এডমিরাল (অব:) আমির আহমদ মোস্তফা, ব্রিগেডিয়ার (অব:) কাজী মাহমুদুল হাসান, ব্রিগেডিয়ার (অব:) আবু সোহেল, সাবেক সচিব মোহাম্মদ আসাদুজ্জামান, অতিরিক্ত সচিব আমজাদ হোসেন,অতিরিক্ত সচিব আখতার হোসেন খান, যুগ্ম সচিব আবুল কাসেম তালুকদার,রাজশাহী বিশ্ববিদ্যালয় এর অধ্যাপক আব্দুল গফুর ,ঢাকা বিশ্ববিদ্যালয় এর  অধ্যাপক ড.আমজাদ হোসেন, সাবেক অতিরিক্ত সচিব আখতার হোসেন, বঙ্গতাজ তাজউদ্দীন আহমদ মেডিকেল কলেজ এর  পরিচালক (ভারপ্রাপ্ত ) আলী হায়দার খান, অধ্যাপক ইয়াকুব আলী সরকার, অধ্যাপক শহীদুল্লাহসহ উজ্জ্বল সব তারকারা এ বিদ্যালয়ে পড়াশোনা করেছেন । প্রতিষ্ঠিত-সফল শিক্ষার্থীদের তালিকা করলে তা দীর্ঘ থেকে দীর্ঘতর হবে। এ বিদ্যালয়টি কত চিকিৎসক, প্রকৌশলীর জন্ম দিয়েছে তার ইয়ত্তা নেই।
খেলার মাঠ
বিদ্যালয়ের ঠিক সামনেই অবস্থিত ঐতিহাসিক রাজবাড়ি ময়দান। এটিই মূলত খেলার মাঠ হিসেবে ব্যবহার করা হয়। তবে নিরাপত্তা জনিত কারণে বাউন্ডারি দিয়ে ক্যাম্পাসের জন্য নির্ধারিত অংশ আলাদা করা হয়েছে।
মুক্তিযুদ্ধে অবদান
জাতির জনক বঙ্গবন্ধু শেখ মুজিবুর রহমান এর ডাকে গাজীপুরে মোঃ সামসুল হকের তত্ত্বাবধানে মোঃ হাবিবউল্লাহ এবং আ ক ম মোজাম্মেল হক এর নেতৃত্বে ডাঃ সাঈদ বক্ম ভূঁইয়া, আবদুল বারিক মিয়া, মোঃ হয়রত আলী, শ্রমিক নেতা মোতালেব, মোঃ শহীদুল্লাহ বাচ্চু , মোঃ নুরুল ইসলাম (ভাওয়াল রত্ন) প্রমুখ স্বাধীনতার আন্দোলন এগিয়ে নিয়ে যান ।
মরহুম মোঃ হাবিবউল্লাহ ও আ ক ম মোজাম্মেল হক এর ব্যবহৃত রাণী বিলাসমনি সরকারি বালক  উচ্চ বিদ্যালয় এর হোস্টেলের কক্ষটি ছিল সংগ্রামের কেন্দ্র বিন্দু । থানা পশু চিকিৎসক ডাঃ আহমেদ ফজলুর রহমানের বাসভবনে ২রা মার্চ সন্ধ্যায় আন্দোলনের রূপরেখা প্রণয়ন এবং জয়দেবপুর মুক্তি সংগ্রাম পরিষদ গঠন করা হয় । সংগ্রাম পরিষদের হাই কমান্ডে ছিলেন, মরহুম মোঃ হাবিবউল্লাহ, প্রয়াত ডাঃ মনীন্দ্রনাথ গোম্বামী, মরহুম এম.এ মোতালিব । আহবায়ক জনাব আ ক ম মোজাম্মেল হক, কোষাধ্যক্ষ-নজরুল ইসলাম খান । সদস্য নির্বাচিত হন মোঃ নুরুল ইসলাম ভাওয়ালরত্ন , মোঃ শহীদুল্যাহ বাচ্চু, শেখ মোঃ আবুল হোসেন, মোঃ আঃ ছাত্তার মিয়া, শহীদুল ইসলাম পাঠান জিন্নাহ , অধ্যাপক আয়েশ উদ্দিন ও মোঃ হারুন-অর-রশীদ ।
ম্যাকোলে কুলকিন
ম্যাকোলে কারসন কুলকিন (Macaulay Carson Culkin; জন্ম ২৮ আগস্ট ১৯৮০) হলেন একজন মার্কিন অভিনেতা ও সঙ্গীতজ্ঞ। তিনি শিশুশিল্পী হিসেবে তার অভিনয় কর্মজীবন শুরু করেন। তিনি হোম অ্যালোন (১৯৯০) চলচ্চিত্রে কেভিন ম্যাকেলিস্টার চরিত্রে অভিনয় করে বিখ্যাত হয়ে ওঠেন। এই কাজের জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন।
তিনি ১৯৯৪ সালে অভিনয়ে বিরতি দেন এবং ২০০৩ সালে উইল অ্যান্ড গ্রেস টিভি অনুষ্ঠান ও পার্টি মনস্টার (২০০৩) চলচ্চিত্র দিয়ে অভিনয়ে ফিরে আসেন। ২০০৬ সালে তার আত্মজীবনীমূলক বই জুনিয়র প্রকাশিত হয়।
শিরিষ
শিরিষ(বৈজ্ঞানিক নাম Albizia lebbeck, স্থানীয় নাম কড়ই, সৃষ্টিকড়ই, এন্ডিকড়ই) হচ্ছে Albizia গণের একটি প্রজাতি। এটি মূলত ইন্দোমালয় এবং নিউ গিনি ও উত্তর অস্ট্রেলিয়া অঞ্চলের উদ্ভিদ। তবে ক্রান্তীয় এবং উপক্রান্তীয় অঞ্চলে এই উদ্ভিদ চাষ হয় অথবা স্বাভাবিক ভাবে জন্মায়। এর ইংরেজি নাম হচ্ছে Lebbeck, Lebbek Tree, Flea Tree, Frywood, Koko এবং Woman's tongues Tree। Albizia গণের সকল প্রজাতির সাধারণ নাম শিরিষ হলেও গণের একটি ব্যাপক বিস্তৃত সদস্য হওয়ায় এই গাছের নাম ও শিরিষ হয়েছে।
গঠন
শিরীষ গাছ ছায়াতরু হিসাবে পথের ধারে লাগানো হয়ে থাকে। গাছটি ১৮-৩০ মিটার পর্যন্ত লম্বা হতে পারে। পাতাগুলো ৭.৫-১৫ সেমি. হয়। ফুলগুলো সাদা। পুংকেশর ২.৫-৩.৮ সেমি. হয়। গাছের ফল ৮-১০ সেমি লম্বা এবং ৪-৬ সেমি চওড়া সাদা চ্যপ্টা শুকনো ফল গাছে ঝুলতে থাকে, ফলের মাঝখানে বোতামের মতো গোল গোল বীজের দাগ থাকে ।
ব্যবহার
পরিবেশ ব্যবস্থাপনা, পশু খাদ্য, ওষুধ এবং কাঠের জন্য এর চাষ করা হয়। উত্তর এবং দক্ষিণ আমেরিকায় ছায়া দানকারী উদ্ভিদ হিসেবে এর চাষ করা হয়। ভারত এবং পাকিস্তানে এই উদ্ভিদের কাঠ ব্যবহার করা হয়। শিরিষ গাছের কাঠের ঘনত্ব ০.৫৫-০.৬৬ গ্রাম/সেমি.৩ অথবা তারও বেশি।
শ্রেণীবিন্যাস
শিরিষের শ্রেণিবিন্যাসের ইতিহাস খুব জটিল। কার্ল লিনিয়াস প্রজাতিটিকে Mimosa lebbeck হিসেবে বর্ণনা করেন। George Bentham প্রজাতিটিকে বর্তমান গণে স্থাপন করেন। অনেক সময় lebbeck ভুল করে lebbek বানান করা হয়। এর প্রতিশব্দগুলো হচ্ছেঃ
লভিনিয়া বাজবিউক -মেলিকান
লভিনিয়া বাজবিউক -মেলিকান (Լավինիա Բաժբեուկ-Մելիքյան, (৩ এপ্রিল ১৯২২ - ৮ নভেম্বর ২০০৫) একজন সোভিয়েত - আর্মেনিয় চিত্রশিল্পী। রাশিয়ান একাডেমী অফ আর্টস এর সদস্য, এবং আর্মেনিয়ান এসএসআর পিপলস শিল্পী।
জীবনী
লভিনিয়া বাজবিউক -মেলিকান, শিল্পী, গ্রাফিক ডিজাইনার এবং ভাস্কর আলেকজান্ডার বাজবিউক -মেলিকান-এর পরিবারে ১৯২২ সালে তিবলিসিতে জন্মগ্রহণ করেন। ১৯৩৫ সালে, তিনি প্যারিস টেরেলিয়জিয়ান আর্টিস্টিক কলেজে অধ্যয়নরত ইয়েরেভানে চলে যান। ১৯৫১ সালে, তিনি ভি. সুরিকভ মস্কো আর্টিস্টক ইনস্টিটিউট থেকে স্নাতক হন। পি.করিন- এর স্টুডিওতে তিনি মস্কো "কমসোমোলস্কায়" মেট্রো স্টেশনের জন্য ইনলেড প্যানেল নির্মাণের কাজ করেন।
১৯৬২ থেকে ১৯৬৪ সাল পর্যন্ত তিনি শিল্পীদের শিল্পী ইউনিয়নের বোর্ড অব গভর্নমেন্টের সদস্য ছিলেন, তিনি শিল্পীদের দ্বিতীয় অল-ইউনিয়ন কংগ্রেসের প্রতিনিধি ছিলেন।
১৯৮৮ সাল থেকে তিনি রাশিয়ার শিল্প একাডেমীর সংশ্লিষ্ট সদস্য ছিলেন, ১৯৯৭ সাল থেকে - রাশিয়ান ফেডারেশনের সম্মানিত শিল্পকর্মী। ২০০২ সাল থেকে - রাশিয়ান একাডেমি অব আর্টস এর একজন পূর্ণ সদস্য।
তার কাজগুলি আধুনিক আর্ট মিউজিয়াম (ইয়েরেভান), আর্মেনিয়ার ন্যাশনাল গ্যালারী (ইয়েরেভান), আর্মেনিয়া ও রাশিয়ার শিল্পসম্মত তহবিল এবং বিশ্বের বিভিন্ন দেশে বহু ব্যক্তিগত গ্যালারী এবং সংগ্রহগুলিতে রাখা আছে।
৫ ফুট ৬ ইঞ্চি গেজ রেলপথ
হচ্ছে এক ধরনের ব্রড গেজ রেলপথ। এটি ভারত, পাকিস্তান, বাংলাদেশ, শ্রীলঙ্কা, আর্জেন্টিনা, চিলি এবং যুক্তরাষ্ট্রের সান ফ্রান্সিসকো উপকূলীয় অঞ্চলে বার্ট (বে এরিয়া র‌্যাপিড ট্রানজিট)-এ ব্যবহৃত হয়।
উত্তর আমেরিকাতে একে প্রাদেশিক, পোর্টল্যান্ড বা টেক্সাস গেজ বলা হয়। আর্জেন্টিনায়, এটি "trocha ancha" (ব্রড গেজের স্প্যানিশ শব্দ) নামে পরিচিত। ভারতীয় উপমহাদেশে এটি কেবল "ব্রড গেজ" নামে পরিচিত। অন্য কোথাও এটি ভারতীয় গেজ হিসাবে পরিচিত। এটি বিশ্বের যে কোনো জায়গায় নিয়মিত যাত্রীদের ব্যবহারের ক্ষেত্রে সবচেয়ে চওড়া গেজ।
নেপাল
নেপালে সমস্ত পরিষেবা বর্তমানে ব্রড গেজে কাজ করে।
পাকিস্তান
পাকিস্তানে সমস্ত পরিষেবা বর্তমানে ব্রড গেজে কাজ করে।
বাংলাদেশ
বাংলাদেশ রেলওয়ে ব্রড গেজ এবং মিটার গেজের মিশ্রণ ব্যবহার করে। ব্রড গেজ নেটওয়ার্ক মূলত যমুনা নদীর পশ্চিমে অবস্থিত, এবং মিটার গেজ নেটওয়ার্কটি মূলত এর পূর্বে অবস্থিত। যমুনা সেতু একটি মিশ্র-ব্যবহারের সেতু যা উভয় নেটওয়ার্ককে সংযুক্ত করে নদীর ওপারে একটি দ্বৈত গেজ সংযোগযুক্ত।
ভারত
ভারতে প্রাথমিক মালবাহী রেলপথগুলো আদর্শ-গেজ ব্যবহার করে নির্মিত হয়েছিল। ১৮৫০-এর দশকে গ্রেট ইন্ডিয়ান উপদ্বীপ রেলপথ বোরি বন্দর এবং থানের মধ্যে ভারতের প্রথম যাত্রীবাহী রেলপথের জন্য এর গেজ গ্রহণ করেছিল। পরবর্তীতে এটি দেশব্যাপী নেটওয়ার্কের জন্য আদর্শ মান হিসাবে গৃহীত হয়েছিল।
ভারতীয় রেল আজ প্রধানত ব্রড গেজ ট্র্যাক পরিচালনা করে যা  এরও অধিক। বেশিরভাগ মিটার গেজ এবং ন্যারো গেজ রেলপথ ব্রড গেজে রূপান্তরিত হয়েছে। নেটওয়ার্কের মধ্যে যা ছোট ছোট প্রসারের মিটার ও ন্যারো গেজের মধ্যে ছিল, সেগুলিও ব্রড গেজে রূপান্তরিত হচ্ছে। দ্রুতগামী গণপরিবহনের  রেলপথগুলির বেশিরভাগই আদর্শ গেজের, যদিও কিছু প্রাথমিক লাইন  ব্যবহার করে।
শ্রীলঙ্কা
শ্রীলঙ্কায় সমস্ত পরিষেবা বর্তমানে ব্রড গেজে কাজ করে।
টয়োটা
right|thumb|টয়োটা কোরোলা টয়োটা মোটর কর্পোরেশন একটি জাপানী গাড়ি নির্মাণকারী প্রতিষ্ঠান, এর সদর দপ্তর আইচি প্রশাসনিক অঞ্চল, জাপানে অবস্থিত। টয়োডা তাঁত ওয়ার্কস এর প্রতিষ্ঠাতার পুত্র কিইচিরো টয়োডা তাদের বংশের ব্যাবসায়িক রূপকে তাঁত থেকে মোটরগাড়ি শিল্পের দিকে নিয়ে যান এবং ১৯৩৭ সালে এই সংস্থার প্রতিষ্ঠা করেন।
২০১০ সালে টয়োটা সারা বিশ্বে ৩০০,৭৩৪ জন মানুষকে চাকরি দেয় এবং ২০১১ সালে General Motors এবং Volkswagen Group কে পিছনে ফেলে উৎপাদনের দিক দিয়ে পৃথিবীর তৃতীয় বৃহত্তম গাড়ি প্রস্তুতকারক হয়ে উঠে। উপার্জনের দিক দিয়ে বর্তমানে টয়োটা পৃথিবীর এগারতম বৃহত্তম কোম্পানি। ২০১২ সালের জুলাই মাসে কোম্পানিটির এক প্রতিবেদনে বলা হয় কোম্পানিটি ২০০ মিলিয়ন যানবাহন প্রস্তুত করেছে। এটি সিডান, এসইউভি, হালকা ট্রাক প্রভৃতি শ্রেণীর গাড়ি নির্মাণ করে থাকে। পৃথিবীর বিভিন্ন দেশে এর কারখানা রয়েছে।
ইতিহাস
বিশ্বের তৃতীয় বৃহত্তম গাড়ি নির্মাতা প্রতিষ্ঠান টয়োটা মোটর করপোরেশনের টয়োটা শব্দটি এসেছে এ কম্পানি মালিকদের আদিপুরুষ উদ্ভাবকদের রাজা খ্যাত সাকিচি তোয়োদা (Sakichi Toyoda) নাম থেকে। জাপানের নাগোয়ার (Nagoya) দক্ষিণ-পূর্বে মধ্য-দক্ষিণ হনসু (Honshu) অঞ্চলের কোরোমো (Koromo) নামের একটি শহর ছিল। ১৯৫৯ সালে এর নাম পাল্টে রাখা হয় টয়োটা সিটি (Toyota city)। অষ্টাদশ শতকের শেষ ও ঊনবিংশ শতকের শুরুর দিকে এ শহরের বাসিন্দারা রেশমি কাপড়ের কাঁচামাল, রেশম গুটিউত্পাদনের সঙ্গে যুক্ত ছিল। বলা বাহুল্য, হাতে চালানো তাতে খুবই ধীর গতিতে রেশম গুটি থেকে তৈরি হতো রেশমি কাপড়। পরবর্তী সময়ে দেশ-বিদেশে রেশমি কাপড়ের চাহিদা কমে যাওয়ায় সাকিচি তোয়োদা (Sakichi Toyoda) নামের ওই শহরের এক বাসিন্দা মনোনিবেশ করেন যন্ত্রচালিত তাত উদ্ভাবনের দিকে। এ কাজে দুটো পয়সার মুখ দেখতে শুরু করেন তিনি। নতুন কিছু করার আগ্রহের সৃষ্টি সেই থেকেই। এ আগ্রহ আরো বেড়ে যায় তার টয়োডা অটোমেটিক লুম কম্পানি উদ্ভাবিত এ রকম একটি মেশিনের পেটেন্ট বৃটেনের প্ল্যাট ব্রাদার্স (Platt Brothers)-এর কাছে ১০ লাখ ইয়েনে (Yen) (জাপানি মুদ্রা) বিক্রি থেকে। সে সময়ে প্রাপ্ত বিপুল ওই অর্থ সাকিচি টয়োডা বিনিয়োগ করেন গাড়ির ইঞ্জিন বানানোর কাজে। এ নতুন উদ্ভাবনী কাজের দায়িত্ব দেয়া হয় সাকিচি টয়োডার ছেলে কিচিরো তোয়োদাকে (Kiichiro Toyoda)। ১৯৩৫ সাল নাগাদ প্রথমবারের মতো এ-ওয়ান মডেলের গাড়ির ইঞ্জিন উদ্ভাবনে সক্ষম হন কিচিরো টয়োডা। এরপর আর পেছনে তাকাতে হয়নি টয়োডা পরিবারকে।
আনুষ্ঠানিকভাবে টয়োটা মোটর কম্পানি লিমিটেডের জন্ম ১৯৩৭ সালের ২৮ আগস্ট। দ্বিতীয় বিশ্বযুদ্ধের পর উচ্চারণ সুবিধার বিবেচনায় তোয়োদা (Toyoda) শব্দটিকে পাল্টে করা হয় টয়োটা (Toyota)। বিশ্বের তৃতীয় বৃহত্তম গাড়ি নির্মাতা প্রতিষ্ঠান টয়োটা মোটর কর্পরেশনের সদর দফতর জাপানের টয়োটা সিটিতে।
আন্তর্জাতিক বাজার
১৯৫৮ সালে প্রথমবারের মতো বিদেশে গাড়ি বিক্রি শুরু করে এ কম্পানি। মার্কিন যুক্তরাষ্ট্রের বাজারে প্রবেশের মধ্য দিয়ে তয়োতা আন্তর্জাতিক বাজারে প্রবশে করে। ২০০৮ খ্রিষ্টাব্দে সারা পৃধিবীর গাড়ি বাজারের ৩২ শতাংশ টয়োটা গাড়ি দখল করতে পেরেছে।
গ্লোবাল প্রডাকশন
এর পরের বছরই তারা প্রথমবারের মতো জাপানের বাইরে ব্রাজিলে গাড়ির কারখানা স্থাপন করে। এরপর তারা পর্যায়ক্রমে পুরো পৃথিবীতে ছড়িয়ে পড়ে। বর্তমানে জাপানে টয়োটা মোটর কর্পরেশনের নিজস্ব ১২টি কারখানা, ১১টি সাবসিডিয়ারি অ্যাফিলিয়েট কারখানা ছাড়াও বিশ্বের ২৬টি দেশে মোট ৫১টি কারখানা রয়েছে। এগুলোতে গড়ে প্রতি বছর ৫৫ লাখ গাড়ি তৈরি হয়। অর্থাৎ প্রতি ৬ সেকেন্ডে তৈরি হয় একটি করে টয়োটা গাড়ি। ২০০৪ সালের মার্চ নাগাদ বিশ্বব্যাপী এ ছড়িয়ে-ছিটিয়ে থাকা এই প্রতিষ্ঠানে মোট ২ লাখ ৬৪ হাজার লোক কর্মরত ছিল।
প্রবৃদ্ধি
১৯৬৪ সাল নাগাদ প্রতি বছর তয়োতার বার্ষিক গাড়ি বিক্রির পরিমাণ ছিল মাত্র ৪ লাখ ৬৪ হাজার। আর এগুলোর উৎপাদনও ছিল মূলত জাপানের টয়োটা নগরীকে ঘিরে। ২০০৮ খ্রিষ্টাব্দের জুনে টয়োটার বার্ষিক গাড়ি বিক্রির পরিমাণ পৌছায় ৭৪ লাখে।
বিভিন্ন প্রকার গাড়ি
টয়োটা শস্তা এবং দামী উভয় প্রকার গাড়ি উৎপাদন করে থাকে। দামী ব্র্যান্ডের মধ্যে অন্যতম হলো লেক্সাস।
প্রোডাকশন বন্ধ ২০২১ সালের মার্চ মাস থেকে টয়োটা প্রিমিও এবং এলিয়ন প্রোডাকশন বন্ধ করে দেয়া হবে: টয়োটা
প্রোডাকশন বন্ধ
২০২১ সালের মার্চ মাস থেকে টয়োটা প্রিমিও এবং এলিয়ন প্রোডাকশন বন্ধ করে দেয়া হবে: টয়োটা
আতিকা বিনতে ইয়াজিদ
আতিকা বিনতে ইয়াজিদ ছিলেন একজন উমাইয়া রাজকন্যা। তিনি খলিফা প্রথম ইয়াজিদের কন্যা ও আবদুল মালিক ইবনে মারওয়ানের স্ত্রী ছিলেন। ইসলাম বিশেষত হাদিস নিয়ে অধ্যয়নের কারণে কেউ কেউ তাকে পণ্ডিত বলে অবিহিত করেন। আবু সুফিয়ানের পরিবারের গরিব সদস্যদেরকে তার সকল অর্থ দিয়ে দেয়ার কারণে তাকে দানশীলও বলা হয়।
পানছড়ি থানা
পানছড়ি থানা বাংলাদেশের খাগড়াছড়ি জেলার অন্তর্গত পানছড়ি উপজেলার একটি থানা।
আতিকা বিনতে ইয়াজিদ
চৌদ্দ জন উমাইয়া খলিফার মধ্যে বারোজনের সাথে আত্মীয়তার কারণে তিনি পরিচিত। একারণে তাকে তাদের সামনে হিজাব মেনে চলতে হত না। খলিফাদের সাথে এত বেশি সংখ্যক মাহরাম সম্পর্কযুক্ত আর কোনো নারীর বিবরণ পাওয়া যায় না।
পানছড়ি থানা
প্রতিষ্ঠাকাল
১৯৭৬ সালের ১ অক্টোবর পানছড়ি থানা প্রতিষ্ঠিত হয়।
প্রশাসনিক এলাকাসমূহ
পানছড়ি উপজেলার ৫টি ইউনিয়নের প্রশাসনিক কার্যক্রম পানছড়ি থানার আওতাধীন।
ব্রজকিশোর প্রসাদ
ব্রজকিশোর প্রসাদ (১৮৭৭ – ১৯৪৬) ভারতীয় স্বাধীনতা আন্দোলনের সময় মোহনদাস গান্ধীর দ্বারা অনুপ্রাণিত একজন আইনজীবী ছিলেন।
সিওয়ান জেলার শ্রীনগরে একটি কায়স্থ পরিবারে তিনি জন্মগ্রহণ করে্ন। প্রসাদ কলকাতার প্রেসিডেন্সি কলেজে যাওয়ার আগে ছাপড়া এবং পাটনায় প্রাথমিক শিক্ষা লাভ করেন, যেখানে তিনি তাঁর আইনি প্রশিক্ষণ শেষ করেছিলেন।
তিনি ফুল দেবীকে বিয়ে করেছিলেন। তিনি দ্বারভাঙ্গায় আইনি অনুশীলন করেন। তার দুই পুত্র রয়েছে- বিশ্ব নাথ এবং শিব নাথ প্রসাদ, আরো সাধারণভাবে তারা এস এন প্রসাদ নামে পরিচিত। এছাড়া তার দুই মেয়েও ছিল- প্রভাবতী দেবী এবং বিদ্যাবতি।
তিনি ১৯১৫ সালে মহাত্মা গান্ধীর সাথে দেখা করেছিলেন এবং অনুপ্রেরণা পেয়েছিলেন। তিনি স্বাধীনতা সংগ্রামে পুরো সময়ের সাথে জড়িত থাকার সিদ্ধান্ত নিয়েছিলেন এবং তার আইনি অনুশীলন ত্যাগ করেছিলেন। গাঁধীর চম্পরন ও খেদা সত্যগ্রহ গ্রহণের ক্ষেত্রে তিনি গুরুত্বপূর্ণ ভূমিকা পালন করেছিলেন। গান্ধী তার সাথে রাজেন্দ্র প্রসাদ এবং অনুগ্রহ নারায়ণ সিনহাকে সাফল্যের সাথে আন্দোলনের নেতৃত্ব দেওয়ার জন্য বাছাই করেছিলেন। গান্ধী প্রসাদের উতসর্গ দেখে এতই মুগ্ধ হয়েছিলেন যে তিনি তার আত্মজীবনীমূলক গ্রন্থ, দ্য স্টোরি অফ মাই এক্সপেরিমেন্টস উইথ ট্রুথ- এ তার প্রতি পূর্ণ অধ্যায় আলাদা করে রেখেছিলেন, যার নাম "দ্য বিহারী"।
প্রসাদ বিহারের স্বাধীনতা সংগ্রামের শীর্ষস্থানীয় ছিলেন এবং বিহার বিদ্যাপীঠ প্রতিষ্ঠায় বেশ কয়েকজন সহকর্মীর সাথে তাঁর সহযোগিতা সহায়ক ছিল। জীবনের শেষ দশ বছর ধরে তিনি মারাত্মকভাবে ক্ষতিগ্রস্ত হন এবং ১৯৪৪ সালে তিনি মারা যান।
ন্যাশনাল বুক ট্রাস্ট, ইন্ডিয়া সম্প্রতি সাচিদানন্দ সিনহা রচিত ব্রজ কিশোর প্রসাদ: দ্য হিরো অফ ম্যান ব্যাটলস নামে একটি জীবনী প্রকাশ করেছে।
তথ্যসূত্র
Brajkishore Prasad
পরশ পাথর (চলচ্চিত্র)
কাহিনী সংক্ষেপ
পরেশ দত্ত (তুলসী চক্রবর্তী) একজন সাধারণ নিম্ন মধ্যবিত্ত কেরানী। তিনি বৃষ্টির দিনে খেলা থেকে ফেরার পথে কার্জন পার্কে কুড়িয়ে পান একটি গোলাকৃতি পাথর। সেটি তার পাড়ার ভাইপো পল্টুকে খেলার জন্যে দিলে হঠাৎ জানা যায় লোহা ওই পাথরে স্পর্শ করলেই তা সোনা হয়ে যাচ্ছে। পরেশবাবু 'পরশ পাথর' পাওয়ার আনন্দে বিহ্বল হয়ে পড়েন।
একদিন ফাঁস হয়ে যায় পরেশবাবু এত সম্পত্তি কীভাবে করেছেন। দেশে তোলপাড় শুরু হয়, সোনার দাম পড়ে যাওয়ার আশংকায় লোকে জমানো সোনা বেচতে থাকে।
প্রিততোষকে পাথরটি ও অন্যান্য সম্পত্তি দান করে পরেশবাবু স্ত্রীর সাথে তীর্থ দর্শনে বেরিয়ে পড়েন কিন্তু পুলিশ তাদের আটকায় ও থানায় ধরে নিয়ে যায়। ইতিমধ্যে প্রিয়তোষ প্রেমে ব্যর্থ হয়ে পাথরটি খেয়ে আত্মহত্যার চেষ্টা করে। হাসপাতালে এক্স-রে করে দেখা যায় প্রিয়তোষ পাথড়টা ক্রমশ হজম করে ফেলছে। ডাক্তার (মনি শ্রীমানি) জানান এই অবস্থায় অপারেশন সম্ভব নয়। পুলিশ কোনোভাবেই সেটা উদ্ধার করতে পারেনা। পাথরটি সম্পূর্ণ হজম হয়ে গেলে এযাবৎ যত লোহা সোনায় রূপান্তরিত হয়েছিল সব পূর্বাবস্থায় চলে আসে। মুক্তি পেয়ে পরেশবাবু স্ত্রী, সেক্রেটারি ও চাকর (জহর রায়) কে নিয়ে গড়ের মাঠে জুড়িগাড়ি চড়ে বেরিয়ে পড়েন। তার পরিশ্রমী ও বাস্তব জীবন আবার নতুন করে অনুভূত হয়।
অভিনয়ে
এছাড়া ছাবি বিশ্বাস, জহর গাঙ্গুলি, পাহাড়ী সান্যাল, কমল মিত্র, নীতিশ মুখোপাধ্যায়, সুবোধ গাঙ্গুলি, তুলসী লাহিড়ী, অমর মল্লিক, চন্দ্রবাটি দেবী, রেণুকা রায় এবং ভারতী দেবী ককটেল পার্টিতে আগত অতিথির ভূমিকায় অভিনয় করেন।
অভ্যর্থনা
সত্যজিৎ রায় নিজেই এই চলচ্চিত্রটিকে "কৌতুক, কল্পনা, ব্যঙ্গ, প্রহসন এবং উদ্দীপনার সংমিশ্রণ" হিসেবে আখ্যা দেন। চলচ্চিত্রটি ১৯৫৮ সালের কান চলচ্চিত্র উৎসবে প্রবেশ করে, সেখানে এটি পাম ডি'অর (শ্রেষ্ঠ চলচ্চিত্র) বিভাগে প্রতিযোগিতা করে।
সংরক্ষণ
২০০৭ সালে একাডেমি ফিল্ম আর্কাইভ পরশ পাথর চলচ্চিত্রের একটি কপি নিজেদের সংরক্ষণে রাখে।
লুভ্‌র জাদুঘর
ইতিহাস
লুভ্‌র জাদুঘরটি লুভ্‌র প্রাসাদে অবস্থিত। ফ্রান্সের রাজা ২য় ফিলিপ প্রাসাদটিকে আদিতে ১২শ থেকে ১৩শ শতকে একটি দুর্গ হিসেবে নির্মাণ করেছিলেন। জাদুঘরের ভূনিম্নস্থ তলাতে এখনও এই দুর্গের অবশেষ দেখতে পাওয়া যায়। সময়ের সাথে সাথে প্যারিস নগরীর আয়তন বৃদ্ধি পেলে দুর্গটির প্রতিরক্ষামূলক সুবিধাটির দরকার ফুরিয়ে যায়। ১৫৪৬ সালে ফরাসি রাজা ১ম ফ্রঁসোয়া এটিকে ফরাসি রাজাদের মূল বাসভবনে রূপান্তরিত করেন। এর পরে বহুবার ভবনটির সম্প্রসারণ সাধন করা হয় যা ভবনটিকে এর বর্তমান রূপ দান করেছে। ভিতরে, ক্যামেরা এবং ভিডিও রেকর্ডার অনুমোদিত, তবে ফ্ল্যাশ ফটোগ্রাফি নিষিদ্ধ।
১৬৮২ সালে ফ্রান্সের রাজা ১৬শ লুই তাঁর বাসভবন হিসেবে ভের্সাইয়ের প্রাসাদটিকে নির্বাচন করেন ও লুভ্র প্রাসাদ ত্যাগ করেন। এটিকে তখন রাজার রাজকীয় সংগ্রহশালার একটি প্রদর্শনীকেন্দ্র হিসেবে ব্যবহার করা হত। এর মধ্যে প্রাচীন রোমান ও গ্রিক স্থাপত্যের একটি সংগ্রহ ছিল অন্যতম। ১৬৯২ সাল থেকে আরও প্রায় ১০০ বছর পর্যন্ত ফরাসি খোদাই লিপি ও শিল্প সমালোচনা আকাদেমি এবং ফরাসি চিত্রশিল্প ও ভাস্কর্য আকাদেমি এই ভবনটিকে তাদের কার্যালয় হিসেবে ব্যবহার করেন। ফরাসি বিপ্লবের সময় ফ্রান্সের জাতীয় সংসদে সিদ্ধান্ত নেওয়া হয় যে ফরাসি জাতির কাছে থাকা সর্বোৎকৃষ্ট শিল্পকর্মগুলি প্রদর্শনে লুভ্‌র-কে ব্যবহার করা হবে।
১৭৯৩ সালের ১০ই আগস্ট ৫৩৭টি চিত্রকর্মের একটি প্রদর্শনীর মাধ্যমে লুভ্‌র জাদুঘরটি উদ্বোধন করা হয়। এগুলি মূলত রাজা ও গির্জাসমূহের সংগ্রহ থেকে নেওয়া হয়েছিল। এরপর সম্রাট নাপোলেওঁ-র (নেপোলিয়ন) শাসনামলে যুদ্ধের সময় ফরাসি সেনাবাহিনী কর্তৃক বাজেয়াপ্ত শিল্পকর্ম দিয়ে জাদুঘরের সংগ্রহ আরও সমৃদ্ধশালী হয়, কিন্তু তাঁর মৃত্যুর পর সেগুলির বেশির ভাগই আবার মূল মালিকের কাছে ফেরত দেওয়া হয়। এরপর রাজা ১৮শ লুই ও ১০ম শার্লের সময়ে এবং ২য় ফরাসি সাম্রাজ্যের পর্বে জাদুঘরটির সংগ্রহে প্রায় ২০ হাজার শিল্পকর্ম যোগ করা হয়। এরপর থেকে ধারাবাহিকভাবে অনুদান ও অধিকৃতির মাধ্যমে জাদুঘরের সংগ্রহের আয়তন ক্রমাগত বৃদ্ধি পাচ্ছে।
বর্তমানে লুভ্‌র জাদুঘরের সংগ্রহটি ৮টি বিভাগে বিভক্ত করা হয়েছে। এগুলি হল প্রাচীন মিশরীয় শিল্পবস্তুসমূহ, নিকট প্রাচ্যের শিল্পবস্তুসমূহ, গ্রিক শিল্পকলা, এত্রুস্কান শিল্পকলা, রোমান শিল্পবস্তুসমূহ, ইসলামী শিল্পকলা, ভাস্কর্য, আলঙ্কারিক শিল্পকলা, চিত্রকর্মসমূহ, ছাপশিল্প ও অঙ্কন।
রবীন্দ্রনাথ ঠাকুর (তথ্যচিত্র)
থাম্ব|রবীন্দ্রনাথ ঠাকুর রবীন্দ্রনাথ ঠাকুর বিশিষ্ট বাঙালি সাহিত্যিক রবীন্দ্রনাথ ঠাকুরের জীবন ও কর্মের উপর নির্মিত একটি তথ্যচিত্র। ১৯৬১ সালে রবীন্দ্র জন্মশতবার্ষিকী উপলক্ষে বিশিষ্ট চলচ্চিত্রকার সত্যজিৎ রায় এই তথ্যচিত্রটি নির্মাণ করেন। সত্যজিৎই এই ছবিতে ভাষ্যপাঠ করেছিলেন। সত্যজিৎ রায়ের অফিসিয়াল ওয়েবসাইট অনুযায়ীঃ
বালক রবি (রবীন্দ্রনাথ ঠাকুর) ও বিশ বছর বয়স্ক যুবক রবীন্দ্রনাথের নাট্যায়িত মূহুর্তগুলি হৃদয়গ্রাহী এবং সুললিত। সত্যজিৎ রায় স্বয়ং বলেছেন, এই ছবির দশ-বারো মিনিটে প্রদর্শিত বিষয় আমার তোলা সর্বাপেক্ষা মর্মস্পর্শী ও শক্তিশালী বিষয়বস্তু।
উল্টাছড়ি ইউনিয়ন
উল্টাছড়ি বাংলাদেশের খাগড়াছড়ি জেলার অন্তর্গত পানছড়ি উপজেলার একটি ইউনিয়ন।
জনসংখ্যা
মোট জনসংখ্যা:১৩৪৭৫ জন। মোট পুরুষ:৬৮৬২ জন। মোট নারী:৬৬১৪ জন।
প্রশাসনিক কাঠামো
উল্টাছড়ি ইউনিয়ন পানছড়ি উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম পানছড়ি থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
যোগাযোগ ব্যবস্থা
পানছড়ি বাজাড় থেকে উল্টাছড়ি পযর্ন্ত ১০:০০ কি.মি
খাল ও নদী
উল্টাছড়ি ইউনিয়নের পূর্ব সীমান্ত দিয়ে প্রবাহিত হচ্ছে চেঙ্গী নদী।
হাট-বাজার
১.পানছড়ি বাজার। ২.লোগাং বাজার।
দর্শনীয় স্থান
পানছড়ি অরণ্য কুটির ও ভাবনা কেন্দ্র।
দ্বিতীয় ইয়াজিদ
ইয়াজিদ বিন আবদুল মালিক বা দ্বিতীয় ইয়াজিদ (৬৮৭ – ২৬ জানুয়ারি ৭২৪) (يزيد بن عبد الملك) ছিলেন একজন উমাইয়া খলিফা। তিনি ৭২০ থেকে ৭২৪ সালে তার মৃত্যুর আগ পর্যন্ত খলিফা হিসেবে আসীন ছিলেন।
দ্বিতীয় ইয়াজিদ তার পূর্ববর্তী খলিফা দ্বিতীয় উমরের মৃত্যুর পর খলিফা হন। উমর খারেজিদের সাথে আলোচনা করলেও তিনি তাদের সাথে লড়াইয়ে অবতীর্ণ হন। ইয়াজিদের সেনারা বিজয় লাভ করে এবং খারেজিদের নেতা শাওদাব নিহত হয়। উমরের মৃত্যুর পর ইয়াজিদ ইবনে আল মুহাল্লাব বন্দীদশা থেকে পালিয়ে ইরাকের দিকে চলে যান এবং সেখানে সমর্থন লাভে সক্ষম হন। তিনি দ্বিতীয় ইয়াজিদকে খলিফা হিসেবে মেনে নিতে অস্বীকৃতি জানান এবং পাল্টা শক্তির উত্থান ঘটান। প্রাথমিকভাবে সফল হলেও পরে তিনি মাসলামা ইবনে আবদুল মালিকের সেনাদের কাছে পরাজিত ও নিহত হন।
আল আন্দালুস (ইবেরিয়ান উপদ্বীপ), উত্তর আফ্রিকা ও সাম্রাজ্যের পূর্ব অংশে গৃহযুদ্ধ শুরু হয়। ৭২০-৭২১ সালে (১০২ হিজরি) ইফ্রিকিয়ায় গভর্নর ইয়াজিদ ইবনে মুসলিমকে সরিয়ে পূর্ববর্তী গভর্নর মুহাম্মদ ইবনে ইয়াজিদ ক্ষমতায় আসেন। খলিফা এটি মেনে নেন এবং মুহাম্মদ ইবনে ইয়াজিদকে ইফ্রিকিয়ার গভর্নর হিসেবে নিশ্চিত করেন।
আর্মেনিয়া ও আজারবাইজানে ইয়াজিদের গভর্নর আল জাররাহ ইবনে আবদাল্লাহ ককেসাসের দিকে অগ্রসর হন এবং ৭২২-২৩ সালে (১০৩ হিজরী) বালানজার অধিকার করেন। একই বছর মদিনার গভর্নর আবদুর রহমান ইবনে দাহহাক একজন নারীকে জোরপূর্বক বিয়ে করতে বাধ্য করে খলিফার বিরাগভাজন হন। সে নারী ইয়াজিদের কাছে অভিযোগ করেন। ইয়াজিদ আবদুল রহমানকে সরিয়ে আবদুল ওয়ালিদ ইবনে আবদাল্লাহকে তার স্থলে বসান।
দ্বিতীয় ইয়াজিদ ৭২৪ সালে যক্ষ্মায় আক্রান্ত হয়ে মারা যান। এরপর তার ভাই হিশাম ইবনে আবদুল মালিক খলিফা হন।
ক্রিস বল্ডারস্টোন
ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার ও লিচেস্টারশায়ারের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলেছেন। ডানহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিংয়ে পারদর্শীতা দেখিয়েছেন ক্রিস বল্ডারস্টোন।
কাউন্টি ক্রিকেট
১০ জুন, ১৯৬১ তারিখে ইয়র্কশায়ারের পক্ষে অভিষেক ঘটে তার। এরপর রে ইলিংওয়ার্থের সহযোগিতায় প্রথম-শ্রেণীর ক্রিকেটে লিচেস্টারশায়ারের পক্ষে খেলেছেন। ক্রিকেটারদের কাছে বেশ কষ্টসাধ্য বিষয় হলেও ফুটবলারদের সাথে তুলনা করা চলে না। এটি আমাকে বিরাট সুযোগ এনে দিয়েছে। ১৯৭০-এর দশকের প্রথমার্ধ্ব থেকে মাঝামাঝি সময়ে ক্লাবের পাঁচটি ট্রফি বিজয়ে গুরুত্বপূর্ণ ভূমিকা রাখেন। পাশাপাশি, প্রথম-শ্রেণীর ক্রিকেটে আম্পায়ারিত্ব করে আন্তর্জাতিক পর্যায়ে খেলা পরিচালনা করেছেন।
১৯৭৩ সালে বল্ডারস্টোন তার প্রথম পূর্ণাঙ্গ ক্রিকেট মৌসুম খেলেন। একলাফে সম্মুখসারির ইংরেজ ব্যাটসম্যানের মর্যাদা পান। ৪২ গড়ে ১,২২২ রান তুলেন। সহস্রাধিক রান সংগ্রহের এ মাইলফলক পরবর্তী ১২ মৌসুমের ১০টিতে করেছিলেন তিনি। মাঝারিসারিতে কিংবা উদ্বোধনী ব্যাটসম্যান হিসেবে মাঠে নামতেন। ১৯৭৫ সালে তার রান সংগ্রহ লিচেস্টারশায়ারের প্রথম কাউন্টি চ্যাম্পিয়নশীপের ট্রফি জয়ে গুরুত্বপূর্ণ অংশ হয়ে দাঁড়ায়। এছাড়াও ঐ মৌসুমে ৪৩টি মূল্যবান উইকেট পেয়েছিলেন।
১৯৭৪ সালে বেনসন এন্ড হেজেস প্রতিযোগিতায় তিনি দলের সর্বোচ্চ রান সংগ্রহকারী হলেও চূড়ান্ত খেলায় সারের বিপক্ষে পরাজিত হয়েছিল। তবে, সানডে লিগের শিরোপা জয় করে তার দল। এর পূর্বে পূর্ববর্তী দুই মৌসুমে দলটি রানার্স-আপ হয়েছিল।
১৫ সেপ্টেম্বর, ১৯৭৫ তারিখে কাউন্টি চ্যাম্পিয়নশীপের খেলাসহ একই দিনে ফুটবল লিগের খেলায় অংশ নিয়ে ইতিহাস রচনা করেন ক্রিস বল্ডারস্টোন। চেস্টারফিল্ডে ডার্বিশায়ারের বিপক্ষে অপরাজিত ৫১ রান দ্বিতীয় দিনশেষে তুলেন। এরপর ফুটবল পোশাক পরিধান করে ৩০ মাইল দূরে সান্ধ্যকালীন খেলায় ডনকাস্টার রোভার্সের পক্ষে খেলেন। ব্রেন্টফোর্ডের বিপক্ষে অনুষ্ঠিত ঐ খেলাটি ১-১ গোলে ড্র হয়েছিল। পরদিন সকালে চেস্টারফিল্ডে ফিরে আসেন। সেঞ্চুরি পূর্ণ করেন ও তিন উইকেট নিয়ে লিচেস্টারশায়ারকে তাদের প্রথম কাউন্টি চ্যাম্পিয়নশীপের শিরোপা জয় এনে দেন। ১৯৭৭ সালে ঐ সময়ে লিচেস্টারশায়ার দল তাদের শেষ ট্রফি হিসেবে সানডে লিগের শিরোপা পায়।
১৯৭৬ সালে ইস্টবোর্নে অনুষ্ঠিত খেলায় সাসেক্সের বিপক্ষে হ্যাট্রিক করেন। পাঁচ বছর পর লিচেস্টারশায়ারের নিজস্ব মাঠ গ্রেস রোডে এসেক্সের বিপক্ষে দ্বিতীয় উইকেটে ডেভিড গাওয়ারের সাথে ২৮৯ রান তুলে কাউন্টি রেকর্ড গড়েন।
বেশ বয়স নিয়ে ক্রিকেট খেলায় অংশগ্রহণের সুযোগ হয় তার। ৪০-এর দশকের মাঝামাঝি সময় পর্যন্ত লিচেস্টারশায়ারের পক্ষে খেলেন। তার ব্যাটিংয়ের ধারা তেমন নষ্ট হয়নি কিংবা ফিল্ডিংয়েও প্রভাব ফেলেনি। তবে, ১৯৮০ সাল থেকে বোলিং কম করতে থাকেন। তার ব্যাটিংয়ের কল্যাণে লিচেস্টারশায়ার দল ১৯৮২ সালে কাউন্টি চ্যাম্পিয়নশীপে রানার্স-আপ হয়। ১৯৮৫ সালে তৃতীয়বার বেনসন এন্ড হেজেস প্রতিযোগিতার শিরোপা পান তার ষষ্ঠ ও চূড়ান্ত শিরোপা লাভ ছিল। ফলশ্রুতিতে, ক্লাবের ইতিহাসে সর্বোচ্চসংখ্যক পদক বিজয়ীর সম্মাননা পান। ১৯৮৪ সালে আর্থিক সুবিধা গ্রহণের খেলার জন্য মনোনীত হন। লিচেস্টারশায়ারের পক্ষে ১৯৮৬ সাল পর্যন্ত খেলেন।
টেস্ট ক্রিকেট
দূর্ভাগ্যবশতঃ পরবর্তী দুই দশকে বিশ্ব ক্রিকেটে রাজত্বকারী শক্তিশালী ওয়েস্ট ইন্ডিজ দলের বিপক্ষে প্রতিদ্বন্দ্বিতায় অবতীর্ণ হতে হয়েছিল তাকে। অ্যান্ডি রবার্টস ও মাইকেল হোল্ডিংয়ের ন্যায় ত্রাসের রাজত্ব কায়েমকারী পেস বোলারদের মুখোমুখি হন। চার ইনিংসে তিনি কেবল ৩৯ রান তুলেছিলেন। তবে, টেস্ট অভিষেকে ওভালের পিচে সাড়ে তিন ঘণ্টা ক্রিজে অবস্থান করে ব্যক্তিগত সর্বোচ্চ ৩৫ রান তুলেন। ঐ টেস্টে হোল্ডিংয়ের সংগৃহীত ১৪ উইকেট লাভে তিনি দূর্দান্ত রুখে দাঁড়াতে সক্ষমতা দেখিয়েছিলেন।
অপর ফাস্ট বোলার ভ্যানবার্ন হোল্ডার পরবর্তীকালে বলেন যে, আমার সৌভাগ্য হয়েছে তার বিপক্ষে খেলার। তিনি অকুতোভয়ে পাল্টা আক্রমণ শানেন ও দূর্দান্ত সাহসের পরিচয় দিয়েছেন।
অবসর
খেলোয়াড়ী জীবন থেকে অবসর নেয়ার পর সরাসরি আম্পায়ারের দিকে ঝুঁকে পড়েন। ১৯৯৪ ও ১৯৯৮ সালে দুইটি একদিনের আন্তর্জাতিক পরিচালনা করেছেন।
৬ মার্চ, ২০০০ তারিখে প্রোস্টেট ক্যান্সারে আক্রান্ত হয়ে ৬০ বছর বয়সে কাম্ব্রিয়ার কার্লাইলে ক্রিস বল্ডারস্টোনের দেহাবসান ঘটে।
ফুটবল
কার্লাইল ইউনাইটেড:-
ক্রিকেট
লিচেস্টারশায়ার:-
হার্শেল গিবস
হার্শেল হারম্যান গিবস (Herschelle Gibbs; জন্ম: ২৩ ফেব্রুয়ারি, ১৯৭৪) কেপটাউনের গ্রীন পয়েন্টে জন্মগ্রহণকারী দক্ষিণ আফ্রিকার অবসরপ্রাপ্ত ক্রিকেটার। দক্ষিণ আফ্রিকা জাতীয় ক্রিকেট দলের অন্যতম সদস্য হার্শেল গিবস মূলতঃ তার ব্যাটিংয়ের জন্যেই আন্তর্জাতিক ক্রিকেট অঙ্গনে পরিচিত ব্যক্তিত্ব। রন্ডেবস এলাকার সেন্ট জোসেফ’স মারিয়েস্ট কলেজ ও পরবর্তীকালে ডাইওসেসান কলেজে অধ্যয়ন করেন। সহজাত ক্রীড়া প্রতিভার অধিকারী গিবস বিদ্যালয়ে অধ্যয়নকালীন সময়েই বিদ্যালয় দলের পক্ষে রাগবি, ক্রিকেট ও ফুটবলে অংশগ্রহণ করতেন।
খেলোয়াড়ী জীবন
টেস্ট ক্রিকেটে তিনি দুইটি দ্বি-শতক হাঁকান। ১৯৯৯ সালে জাদ স্টেডিয়ামে নিউজিল্যান্ডের বিপক্ষে অপরাজিত ২১১* করেন। সেজন্যে তাকে ৪৬৮ বল মোকাবেলা করতে হয়। পরেরটি করেছিলেন পাকিস্তানের বিপক্ষে। ঐ খেলায় তিনি ২৪০ বলে ২২৮ রান করেন। নিউল্যান্ডসে অনুষ্ঠিত ঐ টেস্টে গ্রেইম স্মিথের সাথে ৩৬৮ রানের জুটি গড়ে নতুন জাতীয় রেকর্ড স্থাপন করেন। দলনায়ক স্মিথের সাথে আরও দুইটি ত্রি-শতক রানের জুটি গড়েন যা টেস্ট ক্রিকেটের ইতিহাসে তিনবার তিন শতাধিক রানের জুটি। এছাড়াও জ্যাক ক্যালিসের সাথে দ্বিতীয় উইকেটে অপরাজিত ৩১৫ রানের দক্ষিণ আফ্রিকান রেকর্ড স্থাপন করেন।
বাংলাদেশ প্রিমিয়ার লীগ
১৯ জুন, ২০১২ তারিখে বাংলাদেশে নব-প্রবর্তিত টুয়েন্টি২০ চ্যাম্পিয়নশীপ হিসেবে পরিচিত বাংলাদেশ প্রিমিয়ার লীগে অংশগ্রহণ করেন। খুলনা রয়্যাল বেঙ্গলস দল তাকে ৫০,০০০ ডলারের বিনিময়ে নিজেদের দলের সদস্য করে।
কীর্তিগাঁথা
স্ট্যাম্পে বল ছুঁড়ে ব্যাটসম্যানকে আউট করার ক্ষেত্রে দক্ষিণ আফ্রিকার ক্রিকেট ইতিহাসে তাকে জন্টি রোডসের পরের আসনে রাখা হয়েছে। ২০০৫ সালের শেষদিকে ক্রিকইনফোর এক প্রতিবেদনে উল্লেখ করা হয়েছে যে, তিনি ১৯৯৯ সালের ক্রিকেট বিশ্বকাপের পর থেকে একদিনের আন্তর্জাতিকে সর্বোচ্চ রান আউট করার ক্ষেত্রে যে-কোন ফিল্ডারের চেয়ে অষ্টম ও রান আউটে সফলতার দিক থেকে দশম সর্বোচ্চ ফিল্ডারের মর্যাদা লাভকারী ক্রিকেটার। গিবস বলেছেন যে, খেলা শুরুর পূর্বে তিনি খুব কমসংখ্যক সময়েই নেট প্র্যাকটিস করেছেন।
২০০৭ ক্রিকেট বিশ্বকাপে নেদারল্যান্ডসের বিপক্ষে প্রথম ক্রিকেটার হিসেবে একদিনের আন্তর্জাতিকে এক ওভারে ছয়টি ছক্কা হাঁকান। ৮ জুন, ২০০৭ তারিখে সেন্ট কিটসে তেনিয়েলে পোভে নাম্নী এক রমণীর সাথে বিবাহ বন্ধনে আবদ্ধ হন তিনি। কিন্ত স্বল্পকাল পরেই বিবাহ বিচ্ছেদ ঘটে তাদের।
ক্যারিবিয়ান প্রিমিয়ার লীগে পঞ্চম আন্তর্জাতিক ফ্রাঞ্চাইজ খেলোয়াড় ছিলেন ও প্রথম দক্ষিণ আফ্রিকান খেলোয়াড় হিসেবে নব-প্রবর্তিত টুয়েন্টি২০ প্রতিযোগিতায় নাম লেখান।
বিতর্ক
২০০১ সালে ওয়েস্ট ইন্ডিজ সফরে বেশ কয়েকজন দলীয় সঙ্গীর সাথে নিষিদ্ধঘোষিত মাদক মারিজুয়ানা সেবনের অভিযোগ উঠে তার বিরুদ্ধে। সেজন্যে তাকে জরিমানা করা হয়েছিল। সর্বাপেক্ষা গুরুতর অভিযোগ উঠে পাতানো খেলার জন্যে।
সর্বাপেক্ষা গুরুতর অভিযোগ উঠে পাতানো খেলার জন্যে। সাবেক অধিনায়ক হানসি ক্রনিয়ের সাথে তিনিও এর সাথে জড়িত ছিলেন। সিরিজের তৃতীয় একদিনের আন্তর্জাতিকে ২০ রানের চেয়ে কম রানে আউট হলে তাকে $১৫,০০০ মার্কিন ডলার প্রদান করার প্রস্তাব দেন। কিন্তু কিং কমিশনের কাছে তিনি দৃঢ়চিত্তে দক্ষিণ আফ্রিকান ক্রিকেটে দূর্নীতিকে প্রশ্রয় দেননি বলে জানান। ঐ খেলায় তিনি ৭৪ রান করেন। তাকে ছয় মাসের জন্য নিষিদ্ধ ঘোষণা করা হয়। এর প্রেক্ষিতে গ্রেফতার এড়িয়ে যাবার নীতি অবলম্বন করে ভারত সফরে দলের সঙ্গী হননি। এমনকি এ বিষয়ে ভারতীয় পুলিশের সাথে কোন কথা বলতে অস্বীকৃতি জানান। তারপরও ভারতে অনুষ্ঠিত ২০০৬ সালের আইসিসি চ্যাম্পিয়ন্স ট্রফিতে খেলার জন্য দক্ষিণ আফ্রিকা দলের সদস্য মনোনীত হন। ফলশ্রুতিতে ভারতীয় পুলিশের সাথে পাতানো খেলার কেলেঙ্কারীতে তার জড়িতে থাকার বিষয়ে আলাপ করতে বাধ্য হন।
পালে গার্নিয়ে
thumb|400px|right|পালে গার্নিয়ে পালে গার্নিয়ে (Palais Garnier) প্যারিসের একটি গীতিনাট্যশালা। এটি স্থাপত্যকলার একটি অপূর্ব নিদর্শন। এতে সর্বমোট আসনসংখ্যা ১৯৭৯টি। সম্পূর্ণ ভবনটি ১১,০০০ বর্গমিটার এলাকাজুড়ে অবস্থিত।
স্থান নির্বাচন
১৮২১ সালে অপেরা দে পারী রু লে পালেতের সালে লে পালেতে নামক ভবনের সাময়িক সময়ের জন্য স্থানান্তরিত হয়। সে সময় থেকে একটি স্থায়ী ভবনের প্রয়োজনীয়তা দেখা দেয়। ১৮৪৬ সালে চার্লস রোহল্ট দে ফ্লেউরিকে অপেরাটির স্থপতি হিসেবে নিয়োগ দেওয়া হয়। তিনি উপযুক্ত স্থান ও নকশা বিষয়ক বিভিন্ন পরীক্ষা-নিরীক্ষা চালান। ১৮৪৭ সালে সীনের তদারককারী ক্লদ-ফিলিবার্ট দে রাম্বুতে রুয়ে দে রিভলির বর্ধিতাংশ হিসেবে প্লেস দু পালে-রয়ালের পূর্ব দিকের একটি স্থান নির্বাচন করেন। ১৮৪৮ সালে বিপ্লবের পর রাম্বুতে বহিস্কৃত হন এবং ননু অপেরা হাউজ নির্মাণের আগ্রহ কমতে থাকে। স্থানটি পরে গ্রান্দ হোটেল দু ল্যুভরের জন্য ব্যবহৃত হয়।
১৮৬০ সালের ২৯ সেপ্টেম্বর এক ইম্পেরিয়াল ডিক্রির মাধ্যমে বর্তমান স্থানটি অপেরার নামে কেনা হয়; যার আয়তন ১২,০০০ বর্গ মিটার (১.২ হেক্টর)।
নকশা প্রতিযোগিতা
১৮৬০ সালের ৩০ ডিসেম্বর সম্রাট তৃতীয় নেপোলিয়ন নতুন অপেরা হাউজের স্থাপত্য নকশা প্রতিযোগিতার ঘোষণা দেন।
ভিত্তিপ্রস্তর স্থাপন
স্থানটিতে ২৭ আগস্ট থেকে ৩১ ডিসেম্বর ১৮৬১ খনন কাজ চলে। ১৮৬২ সালের ১৩ জানুয়ারি ভবনটির ভিত্তিপ্রস্তর স্থাপিত হয়। প্রথমে সামনের দিকে এবং পরে পালাক্রমে পিছনের দিক পর্যন্ত কংক্রিটের ভিত্তি স্থাপিত হয়।
সম্পন্ন
১৮৭৪ সালে নতুন অপেরা হাউজটি নির্মাণ করতে মোট ব্যয় হয় ৭.৫ মিলিয়ন ফ্রাংক। থিয়েটারটি ৫ জানুয়ারি, ১৮৭৫ সর্বসাধারণের জন্য খোলা হয়। উদ্বোধনী অনুষ্ঠানে অংশগ্রহণ করেন লন্ডনের মেয়র মার্ভেল ম্যাকমেহন এবং স্পেনের রাজা সপ্তম আলফানসো।
প্রভাব
ভবন পরবর্তী বেশ কিছু ভবন নির্মাণকে প্রভাবিত করে।
পোল্যান্ডের কয়েকটি ভবন পালে গার্নিয়ের নকশা অনুযায়ী করা হয়। এর মধ্যে ১৮৯৩ সালে নির্মিত ক্রাকৌয়ের জুলিয়াস্‌জ স্লোয়াকি থিয়েটার এবং ১৯০০ থেকে ১৯০১ সালের মধ্যে নির্মিত ওয়ারশর ওয়ারশ ফিলহারমনি এডিফাইস উল্লেখযোগ্য।
ইউক্রেনের কিয়েভ শহরে ১৯০১ সালে নির্মিত ইউক্রেনের জাতীয় অপেরা হাউজ এবং ১৮৯৭ থেকে ১৯০০ সালের মধ্যে নির্মিত এলভিভের এলভিভ থিয়েটার অফ অপেরা অ্যান্ড ব্যালেট-এ এই ভবনের প্রভাব লক্ষণীয়।
ওয়াশিংটন ডিসির লিবার্টি অফ কংগ্রেস-এর থমাস জেফারসন বিল্ডিং পালে গার্নিয়ের মডেল অনুসারে নির্মিত হয়, বিশেষ করে সম্মুখভাগ ও গ্রেট হল অংশ।
১৯০৯ সালে রিও ডি জেনেরিওর থিয়েট্রো মিউনিসিপাল পালে গার্নিয়ের মডেল অনুসারে নির্মিত হয়, বিশেষ করে গ্রেট হল ও সিঁড়ি।
ব্রাজিলের মানাউসে ১৮৮৪ থেকে ১৮৯৬ সালের মধ্যে নির্মিত অ্যামাজন থিয়েটার একই রকম দেখতে, তবে একটু সহজ নকশায় নির্মিত।
ভিয়েতনামের হ্যানয় অপেরা হাউজকে ফরাসি উপনিবেশিক স্থাপত্য বলা হলেও এতে পালে গার্নিয়ের কিছু রেপ্লিকা দেখা যায়। হো চি মিন সিটির সাইগন অপেরা হাউজ এর ছোট প্রতিরূপ।
ব্রাহ্মসমাজ
ব্রাহ্মসমাজ বা ব্রাহ্মসভা উনবিংশ শতাব্দীতে স্থাপিত এক সামাজিক ও ধর্মীয় আন্দোলন যা বাংলার পূনর্জাগরণের পুরোধা হিসেবে পরিচিত। কলকাতায় ২০ আগস্ট, ১৮২৮ সালে (৬ ভাদ্র ১২৩৫ বঙ্গাব্দ) হিন্দুধর্ম সংস্কারক রাজা রামমোহন রায় (১৭৭২-১৮৩৩) ও তার বন্ধুবর্গ মিলে এক সার্বজনীন উপাসনার মাধ্যমে ব্রাহ্মসমাজ শুরু করেন। তাদের উপাস্য ছিল "নিরাকার ব্রহ্ম", তাই থেকেই নিজেদের ধর্মের নাম রাখেন ব্রাহ্ম।
ব্রাহ্মসভা নামের অর্থ বিশ্লেষণ
রামমোহনের ধর্মীয় সত্য অনুসন্ধানের তৃষ্ণা তাকে উদার মন নিয়ে সকল গুরুত্বপূর্ণ ধর্মের শাস্ত্রসমূহ অধ্যয়নে প্রণোদিত করে। এভাবে তিনি শুধু সংস্কৃত ভাষায় হিন্দু ধর্মশাস্ত্রসমূহ, যেমন বেদ, অধ্যয়ন করেই ক্ষান্ত হন নি; তিনি আরবি ভাষায় কুরআন এবং হিব্রু ভাষা ও গ্রিক ভাষায় বাইবেল পাঠ করেন। বিভিন্ন ধর্ম অধ্যয়ন তার মনে দৃঢ়প্রত্যয় জন্মায় যে, যেহেতু প্রত্যেক ধর্মেরই উদ্দেশ্য অভিন্ন, যথা, মানব জাতির নৈতিক পুনর্জাগরণ, তাই পরিবর্তিত সময়ের প্রেক্ষাপটে প্রত্যেক ধর্মের পুনর্ব্যাখ্যা ও পুর্নমূল্যায়ন প্রয়োজন। সুতরাং তিনি চিন্তা করে দেখলেন যে, তার পক্ষে হিন্দুধর্ম ত্যাগ করে অন্য কোন ধর্ম গ্রহণের পেছনে কোন যুক্তি নেই। তিনি প্রত্যেক ধর্মের গোঁড়ামি, শাস্ত্রীয় আচারপালন ও কুসংস্কার বাদ দিয়ে সর্বজনীন নৈতিক উপদেশাবলি গ্রহণ করবেন। কিছুদিন যাবৎ অনেকটা অন্ধের মতো অবসন্ধানের পর ১৮২৮ সাল নাগাদ তার ধর্মীয় ধ্যান-ধারণা কিছুটা স্পষ্ট রূপ লাভ করে। ঐ বছরের আগস্ট মাসে তিনি ব্রাহ্ম সভা (পরবর্তীসময়ে ব্রাহ্ম সমাজ) অর্থাৎ ঈশ্বরের সমাজ প্রতিষ্ঠা করেন। যদিও এ নব প্রতিষ্ঠিত সমাজের তাত্ত্বিক দাবি ছিল যে, এটাকে সর্বজনীন ধর্ম হিসেবে বিবেচনা করতে হবে, তবুও এটা হিন্দুধর্মের একটি শাখায় পরিণত হয় এবং সেভাবেই বিরাজমান। এ নতুন ধর্মবিশ্বাসের ধর্মীয় মতবাদসমূহ ব্রাহ্ম সমাজের ট্রাস্টের দলিলে লিপিবদ্ধ আছে।
ব্রাহ্ম সমাজের বিভাজন
কি ভাবে আদি ব্রাহ্ম সমাজের উদ্ভব? ১৮৫৮ সালে তরুণ কেশবচন্দ্র সেন ব্রাহ্মসমাজে যোগ দিলে এই একেশ্বরবাদী আন্দোলন বৃহত্তর আকার লাভ করে। কিন্তু দেবেন্দ্রনাথের সামাজিক রক্ষণশীলতার প্রশ্নে একমত না হলে নিজে ' ভারতবর্ষীয় ব্রাহ্মসমাজ' (১৮৬৬) গঠন করেন এবং তখন থেকে দেবেন্দ্রনাথের নেতৃত্বাধীন ব্রাহ্মসমাজ 'আদি ব্রাহ্মসমাজ' নামে পরিচিতি লাভ করে।
প্রথম মতভেদ
কেশব সেন ব্রাহ্ম ধর্মবিশ্বাসে নির্দিষ্ট কিছু নতুন উপাদান প্রবর্তন করে সেটাকে পুনর্নির্ধারণ করেন। তিনি চাচ্ছিলেন হিন্দুধর্ম, বৌদ্ধধর্ম, খ্রিষ্টধর্ম ও ইসলাম ধর্মের সারাংশ আহরণ করে একটি মহান সমম্বয় সৃষ্টি করতে। তিনি আন্তরিকভাবে বিশ্বাস করতেন যে, ‘সকল ধর্ম সত্য।’ তিনি তার ধর্মীয় আচারে প্রচলিত হিন্দু-ধারণা ভক্তি অথবা আরাধনার উৎসাহ অন্তর্ভুক্ত করেছিলেন এবং ‘ঈশ্বরের নৈতিক চেতনা’র মতবাদের ওপর জোর দিয়েছিলেন। পরিশেষে, ১৮৮০ সালের জানুয়ারি মাসে তাঁর ধর্মীয় ধ্যান-ধারণা কিছুটা নির্দিষ্ট আকার ধারণ করে যখন তিনি ‘নববিধান’ অথবা ‘নতুন নিয়ম’ নামে তার ধর্মীয় বিশ্বাস জনসমক্ষে ঘোষণা করেন। এতে প্রাণবন্ত ঈশ্বরের প্রতি বিশ্বাস এবং বিশ্বের বিভিন্ন ধর্মে ব্যাখ্যাগত দিক দিয়ে বৈচিত্র্য ও অপরিপূর্ণতা থাকা সত্ত্বেও এরা স্বতন্ত্র নয় বরং পরস্পরের পরিপূরক এ বিশ্বাস স্থাপনের পক্ষে আহবান জানানো হয়।
কিন্তু কেশব সেনের নির্দিষ্ট কিছু ধারণা ও কার্যকলাপ তার অনুসারিবৃন্দ, বিশেষত যুবা ও চরমপন্থীদের মনে সন্দেহের সৃষ্টি করে। তারা ব্রিটিশ সরকারের প্রতি তার অত্যুৎসাহী আনুগত্য প্রকাশকে অপছন্দ করত এবং কোচবিহারের রাজার সাথে তার কন্যার বিবাহের ব্যাপারে তার আচরণ নিয়েও ক্ষুব্ধ ছিল। কনে ও বর উভয়ই অপ্রাপ্তবয়স্ক ছিল এবং সনাতন হিন্দু ধর্মীয় আচার অনুযায়ী ব্রাহ্মণ পুরোহিতরা এ বিয়ের অনুষ্ঠান সম্পাদন করে। এতে ঘটেছিল ব্রাহ্ম সমাজের ধর্মবিশ্বাস ও প্রথার নিদারুণ লঙ্ঘন। কেশবের কর্তৃত্বপরায়ণতা ও অযৌক্তিক আচরণও তার অনুসারীদের অনেকের উত্তেজিত হওয়ার কারণ ঘটিয়েছিল। শেষ পর্যন্ত শিবনাথ শাস্ত্রী (১৮৪৭-১৯১৪) ও আনন্দমোহন বসুর (১৮৪৭-১৯০৬) নেতৃত্বে আমূল সংস্কারের পক্ষপাতী শ্রেণীর লোকজন কেশবচন্দ্র সেনের সমাজ থেকে বের হয়ে আসে এবং ১৮৭৮ সালে সাধারণ ব্রাহ্মসমাজ গঠন করে। এটি প্রাপ্তবয়স্কদের ভোটাধিকারের ভিত্তিতে একটি গঠনতন্ত্র তৈরি করে এবং একটি সর্বজনীন ধর্ম প্রতিষ্ঠার উদ্দেশ্যকে এগিয়ে নিতে এর আকাঙ্ক্ষা জনসমক্ষে ঘোষণা করে। এ মহিমাম্বিত দাবি সত্ত্বেও ব্রাহ্ম আন্দোলন আর বেশি দূর অগ্রসর হতে পারে নি, বরং দিনে দিনে শক্তি হারাতে থাকে। উনিশ শতকের শেষের দিকে ‘নবজাগ্রত’ হিন্দুধর্ম ব্রাহ্ম সমাজ আন্দোলনের অধিকাংশ ধর্মীয় ও সামাজিক ধ্যান-ধারণা আত্মস্থ করতে শুরু করে।
কাঞ্চনজঙ্ঘা (চলচ্চিত্র)
কাঞ্চনজঙ্ঘা সত্যজিৎ রায় পরিচালিত একটি বাংলা চলচ্চিত্র।
কাহিনী
চলচ্চিত্রটি কাঞ্চনজঙ্ঘা পর্বতটির কাছাকাছি অবস্থিত জনপ্রিয় পর্যটন কেন্দ্র, দার্জিলিঙে স্বপরিবারে ছুটি কাটাতে যাওয়া একটি উচ্চ শ্রেণীর বাঙালি পরিবার সম্পর্কে।
কাপুরুষ
'কাপুরুষ' ১৯৬৫ সালে মুক্তি প্রাপ্ত সত্যজিৎ রায় পরিচালিত চলচ্চিত্র। ছবিটির মূল নাম 'কাপুরুষ মহাপুরুষ'। দুটি আলাদা স্বাদের গল্পকে একসাথে নিয়ে সিনেমাটি নির্মিত। প্রথম গল্পটির নাম কাপুরুষ। যার মূল কাহিনী সাহিত্যিক প্রেমেন্দ্র মিত্রের জনৈক কাপুরুষের কাহিনী গল্প থেকে নেওয়া।
পিট ডক্টার
পিটার হ্যানস ডক্টার (জন্ম ৯ অক্টোবর,১৯৬৮) একজন মার্কিন চলচ্চিত্র পরিচালক, অ্যানিমেটর, চিত্রনাট্যকার, প্রযোজক, কন্ঠ অভিনেতা এবং পিক্সার অ্যানিমেশন স্টুডিওর প্রধান সৃজনী অফিসার। মনস্টার,ইক. (২০০১), আপ (২০০৯), এবং ইনসাইড আউট (২০১৫) তার পরিচালিত অ্যানিমেশন এবং পিক্সার অ্যানিমেশন স্টুডিওতে একজন প্রধান চরিত্র এবং সহযোগী হিসেবে পরিচিত। তিনি আটটি অস্কারের জন্য মনোনীত হয়েছেন (দুটিতে বিজয়ী এ পর্যন্ত আপ এবং ইনসাইড আউট এর জন্য-বেস্ট অ্যানিমেটেড ফিচার হিসেবে), সাতটি অ্যানি অ্যাওয়ার্ডস (পাঁচটি বিজয়ী), বাফটা চিলড্রেনস ফিল্ম পুরস্কার (যা তিনি জিতেছেন) এবং হচি চলচ্চিত্র পুরস্কার (যা তিনি জিতেছেন)।
জর্জ বাওয়ারিং
জর্জ বাওয়ারিং (জন্ম ১৯৩৫) কানাডার অগ্রগণ্য কবি ও লেখক। শতাধিক গ্রন্থের জনক জর্জ হলেন নতুন শতাব্দীর শুরুতে কানাডায় পার্লামেন্টারি পোয়েট লরিয়েট পদে অভিষিক্ত প্রথম কবি। একই সাথে কবিতা এবং কথাসাহিত্যের জন্য গভর্নর জেনারেল পুরস্কার পেয়েছেন এমন সাহিত্যিক কানাডায় হাতে গোনা - মাত্র তিনজন। মাইকেল ওনডাডজী এবং মার্গারেট অ্যাটউড ছাড়া তৃতীয় জন হলেন জর্জ বাওয়ারিং।
পুরস্কার
গভর্নর জেনারেল সাহিত্য পুরস্কার ১৯৬৯, ১৯৮০
বহিঃসংযোগ
কানাডীয় সাহিত্য: বিচ্ছিন্ন ভাবনা, সুব্রত কুমার দাস ঢাকা, ২০১৯, ISBN 978-984-504=317-5
অভিযান (চলচ্চিত্র)
অভিযান সত্যজিৎ রায় পরিচালিত চলচ্চিত্র যা ১৯৬২ সালে মুক্তি পায়। তারাশঙ্কর বন্দ্যোপাধ্যায় রচিত একই নামের জনপ্রিয় উপন্যাস অবলম্বনে এর চিত্রনাট্য রচিত হয়েছে। এর আগেও সত্যজিৎ তারাশঙ্করের একটি গল্প থেকে চলচ্চিত্র বানিয়েছিলেন যার নাম ছিল জলসাঘর। তারাশঙ্করের রচনা থেকে করা এই দুটি চলচ্চিত্রতেই মানুষের অহংবোধের বিষয়টি ফুটে উঠেছে। জলসাঘরে বিশ্বম্ভরের জমিদারী অহংবোধ আর অভিযানে নরসিংহের আভিজাত্যের অহংবোধ সুস্পষ্টভাবে রূপায়িত হয়েছে। তবে অহংবোধ ছাপিয়ে দুটি চলচ্চিত্রতেই মানবতা বড় হয়ে উঠেছে। সত্যজিতের শৈল্পিক পরিচালনা দুটিকেই ধ্রুপদী চলচ্চিত্রের মর্যাদায় ভূষিত করেছে।
সংরক্ষণ
অ্যাকাডেমি ফিল্ম আর্কাইভ ২০০১ সালে অভিযান সংরক্ষণ করে।
দেওয়ানগঞ্জ থানা
প্রতিষ্ঠাকাল
১৮৭৪ সালে দেওয়ানগঞ্জ থানা প্রতিষ্ঠিত হয়।
হার্ভার্ড বিশ্ববিদ্যালয়
হার্ভার্ড বিশ্ববিদ্যালয় মার্কিন যুক্তরাষ্ট্রের প্রাচীনতম বিশ্ববিদ্যালয়। উচ্চ শিক্ষামানের জন্য প্রসিদ্ধ এই শিক্ষায়তন আইভি লীগের সদস্য। এটি ম্যাসাচুসেট্‌স-এর বোস্টনে অবস্থিত। ১৬৩৬ সালে এই বিশ্ববিদ্যালয় প্রতিষ্ঠিত হয়। হার্ভার্ড মার্কিন যুক্তরাষ্ট্রে উচ্চশিক্ষার প্রাচীনতম প্রতিষ্ঠান এবং বিশ্বের সবচেয়ে মর্যাদাপূর্ণ প্রতিষ্ঠানগুলির মধ্যে অন্যতম। *
ম্যাসাচুসেটস উপনিবেশিক আইনসভা, জেনারেল কোর্ট, হার্ভার্ড প্রতিষ্ঠার অনুমোদন দেয়। প্রথম বছরগুলোতে হার্ভার্ড কলেজ প্রাথমিকভাবে মণ্ডলী এবং ইউনিটারিয়ান পাদ্রিদের প্রশিক্ষণ দিয়েছিল, যদিও এটি আনুষ্ঠানিকভাবে কোন সম্প্রদায়ের সাথে যুক্ত ছিল না। অষ্টাদশ শতাব্দীতে এর পাঠ্যক্রম এবং ছাত্র সংগঠন ধীরে ধীরে ধর্মনিরপেক্ষ হয়ে উঠেছিল এবং ঊনবিংশ শতাব্দীর মধ্যে হার্ভার্ড বোস্টন অভিজাতদের মধ্যে কেন্দ্রীয় সাংস্কৃতিক প্রতিষ্ঠান হিসাবে আবির্ভূত হয়েছিল।  আমেরিকান গৃহযুদ্ধের পর, প্রেসিডেন্ট চার্লস উইলিয়াম এলিয়টের দীর্ঘ মেয়াদ (১৮৬৯-১৯০৯) কলেজ এবং অনুমোদিত পেশাদার স্কুলগুলিকে একটি আধুনিক গবেষণা বিশ্ববিদ্যালয়ে রূপান্তরিত করে; হার্ভার্ড ১৯০০ সালে অ্যাসোসিয়েশন অফ আমেরিকান ইউনিভার্সিটিজ এর প্রতিষ্ঠাতা সদস্য হন।  জেমস বি কোন্যান্ট মহামন্দার মধ্য দিয়ে বিশ্ববিদ্যালয় নেতৃত্ব এবং দ্বিতীয় বিশ্বযুদ্ধ; যুদ্ধের পর তিনি ভর্তিকে উদার করেছিলেন।
শিক্ষা দান এবং শেখা
থাম্ব|ম্যাসাচুসেটস হল (স্থাপিত ১৭২০), হার্ভার্ডের প্রাচীনতম ভবন হার্ভার্ড একটি বড়, অত্যন্ত আবাসিক গবেষণা বিশ্ববিদ্যালয় ৫০ স্নাতক মেজর, ১৩৪ স্নাতক ডিগ্রী, এবং ৩২ পেশাদার ডিগ্রী প্রদান করে। ২০১৮-২০১৯ শিক্ষাবর্ষের জন্য হার্ভার্ড ১,৬৬৫ টি ব্যাকালোরিয়েট ডিগ্রি, ১,০১৩ স্নাতক ডিগ্রি এবং ৫,৬৯৫ টি পেশাদার ডিগ্রি মঞ্জুর করেছে।
র‍্যাংকিং
সামগ্রিক র‍্যাংকিংয়ের মধ্যে, বিশ্ব বিশ্ববিদ্যালয়ের একাডেমিক র‍্যাংকিং (এআরডব্লিউইউ) প্রকাশিত হওয়ার পর থেকে প্রতি বছর হার্ভার্ডকে বিশ্বের শীর্ষ বিশ্ববিদ্যালয় হিসাবে স্থান দিয়েছে। যখন কিউএস এবং টাইমস হায়ার এডুকেশন ২০০৪ থেকে ২০০৯ সাল পর্যন্ত টাইমস হায়ার এডুকেশন-কিউএস ওয়ার্ল্ড ইউনিভার্সিটি র‍্যাংকিং প্রকাশকরতে সহযোগিতা করে, হার্ভার্ড প্রতি বছর শীর্ষ স্থান ধরে রাখে এবং ২০১১ সালে প্রকাশিত হওয়ার পর থেকে বিশ্ব খ্যাতি র‍্যাংকিংয়ে প্রথম স্থান ধরে রাখে।
প্যাট লোথার
প্যাট লোথার(১৯৩৫-১৯৭৫) একজন কানাডীয় কবি তাঁর জন্ম ভ্যাঙ্কুভারে।১৯৭৫ সালে মাত্র চল্লিশ বছর বয়সে তিনি খুন হন  । মৃত্যু পর্যন্ত মাত্র চারটি কাব্যগ্রন্থ প্রকাশিত হয়েছিল এই দুর্ভাগা কবির। মৃত্যুর বছরখানেক আগে লিগ অব কানাডিয়ান পোয়েটস-এর সহসভাপতি নির্বাচিত হন প্যাট।
জীবন
প্যাট লোথার মাত্র ষোলো বছর বয়সেই পড়াশোনা ত্যাগ করেন এবং উপার্জনে যুক্ত হন। ১৮ বছর বয়সেই প্রথমবার বিয়ে করেন, ১৯ বছর বয়সেই প্রথম সন্তানের মা হন। ২১ বছর বয়সেই তিনি দ্বিতীয় সন্তান প্রসব করেন। ২৪ বছর বয়সে প্রথম স্বামীর সঙ্গে প্যাটের বিচ্ছেদ ঘটে। ২৮ বছর বয়সে রয় লোথারের সঙ্গে তাঁর বিয়ে হয়। ভ্যাঙ্কুভারের কবি প্যাট লোথার খুন হন ১৯৭৫ সালে, মাত্র চল্লিশ বছর বয়সে। ১৯৭৪ সালে প্যাট কাব্যজগতে প্রতিষ্ঠার দোরগোড়ায় পৌঁছেছেন। এ সময় অক্সফোর্ড বিশ্ববিদ্যালয় প্রেসে তিনি ‘অ্যা স্টোন ডায়েরি’র পাণ্ডুলিপি পাঠিয়েছেন এবং সেটা গৃহীত হয়েছে। এরপর দেখতে পাই তিনি ইউনিভার্সিটি অব ব্রিটিশ কলম্বিয়াতে খণ্ড কালীনভাবে ক্রিয়েটিভ রাইটিং শেখাচ্ছেন। ১৯৭৫-এর জুলাইতে প্রিন্স অ্যাডওয়ার্ড আইল্যান্ড বা পিইআইতে গেলেন কবিতা উৎসবে। সেপ্টেম্বরের ২৭ তারিখে আরেক জায়গায় কবিতা পড়বেন বলে নির্ধারিত হয়েছিল। এবং এর ঠিক আগে আগেই ভ্যাঙ্কুভারের ফারি ক্রিকে তাঁর মৃতদেহ আবিষ্কৃত হয়। হত্যাকারী হিসেবে রয়কে পুলিশ গ্রেপ্তার করার পর পুরো পরিবারকে ভাড়া বাড়িতে গিয়ে উঠতে হয় এবং বাসা বদলের কারণে অনেক লেখালিখি নষ্ট হয়ে যায়। ১৯৭৭ সালের ২২ এপ্রিল স্ত্রী হত্যার দায়ে রয়ের যাবজ্জীবন কারাদণ্ড হয়। ১৯৮৫ সালের ১৪ জুলাই কারাগারে রয় লোথার মৃত্যুবরণ করেন।
পাণ্ডুলিপি
জীবদ্দশাতেই প্যাট অনেকগুলো পাণ্ডুলিপি হারিয়েছেন বলে জানিয়েছেন টোবি ব্রুকস ২০০০ সালে প্রকাশিত তাঁর গ্রন্থ ‘Pat Lowther’s Continent : Life and Works’এর মুখবন্ধে। প্যাট নিহত হওয়ার পর স্বামী রয় লোথার নিজেই আরও অনেকগুলোকে ধ্বংস করেছেন।
বহিঃসংযোগ
কানাডীয় সাহিত্য: বিচ্ছিন্ন ভাবনা, সুব্রত কুমার দাস ঢাকা, ২০১৯, ISBN 978-984-504=317-5
স্টারলিঙ্ক
স্টারলিঙ্ক হলো স্যাটেলাইট ইন্টারনেট সুবিধা প্রদানের জন্য স্পেস এক্স এর নির্মাণাধীন একটি কৃত্রিম স্যাটেলাইট ইন্টারনেট তারকামন্ডল। এই তারকামন্ডলে পৃথিবীর নিম্ন কক্ষপথে (LEO) হাজার হাজার ছোট কৃত্রিম উপগ্রহ থাকবে যা ভূমির ট্রান্সসিভারের সাথে একত্রে কাজ করবে। স্পেসএক্স সামরিক, বৈজ্ঞানিক বা গবেষণামূলক কাজের উদ্দেশ্যে কিছু উপগ্রহ বিক্রির পরিকল্পনা করেছে। ওয়াশিংটনের রেডমন্ডের স্পেসএক্স স্যাটেলাইট ডেভেলপমেন্ট প্রতিষ্ঠানটি স্টারলিংক গবেষণা, উন্নয়ন, উৎপাদন এবং কক্ষপথ নিয়ন্ত্রণ করে। ২০১৮ সালের মে মাসে দশক দীর্ঘ এই তারকামণ্ডল প্রকল্পটির নকশা, নির্মাণ এবং স্থাপনের জন্য ব্যয় হিসাবে স্পেসএক্স প্রায় ১০ বিলিয়ন মার্কিন ডলার অনুমান করেছিল।
২০১৫ সালে পণ্য বিকাশ শুরু হয়েছিল এবং ২০১৮ সালের ফেব্রুয়ারিতে দুটি প্রোটোটাইপ উপগ্রহ পরীক্ষামূলক যাত্রার জন্য উৎক্ষেপণ করা হয়েছিল। ২০১৯ সালের মে মাসে আরও কিছু পরীক্ষামূলক উপগ্রহ ও ৬০টি ব্যবহারযোগ্য উপগ্রহ উৎক্ষেপণ করা হয়। ২০২১ বা ২০২২ সালের মধ্যে প্রায় বিশ্বব্যাপী সুবিধা প্রদানের জন্য ২৬০ কিলোগ্রাম (৫৭০ পাউন্ড) এর ১৪৪০ টি উপগ্রহ স্থাপনের লক্ষ্যে একসাথে ৬০টি উপগ্রহ উৎক্ষেপণ করছে। স্পেস এক্স ২০২০ সালের আগস্টে যুক্তরাষ্ট্রের উত্তরাঞ্চলে একটি ব্যক্তিগত বিটা পরিষেবা এবং ২০২০ সালের অক্টোবরে জনসাধারণের জন্য বিটা পরিষেবা চালু করেছে, যা ৮০° এবং ৫২° উত্তর অক্ষাংশে সেবা প্রদান করবে।
ফিলিস ওয়েব
ফিলিস ওয়েব (জন্ম ১৯২৭) কানাডার অগ্রগণ্য কবি। তিনি ১৯৯২ সালে তিনি অর্ডার অব কানাডার অফিসার পদে ভূষিত হন। এর দশ বছর আগে ১৯৮২ সালে কবিতার জন্য পান গভর্নর জেনারেল সাহিত্য পুরস্কার। বর্তমানে ব্রিটিশ কলাম্বিয়ার বাসিন্দা ফিলিস বিমূর্ত চিত্রকলার একজন শিল্পীও বটে। ফিলিসের প্রথম কবিতার বই প্রকাশিত হয়েছিল ১৯৫৪ সালে। সব শেষটি ১৯৯৭ সালে। শেষ তিনটি যদিও কাব্য-সংকলন। সাড়ে চার দশকে ফিলিসের মোট কবিতার বই তেইশটি। এ ছাড়া আছে দুটি গদ্যগ্রন্থ। ১৯৬৫ সালে প্রকাশিত হয়েছিল তাঁর কাব্যগ্রন্থ নেইকেড পেয়েমস। সমালোচকদের বিবেচনায় এ গ্রন্থটি ছিল সমকালীন কাব্যধারার এক অসামান্য সংযোজন। কানাডার অগ্রগণ্য সাহিত্যিক মাইকেল ওনডাডজিও বলেছেন, ১৯৬০-এর দশকে এ বই অসাধারণ প্রভাবশালী একটি প্রয়াস। এবং মজার বিষয় হলো এই কাব্যগ্রন্থের পর ফিলিসকে নিশ্চুপ দেখা গেছে, প্রায় পনেরো বছর। ১৯৮০ সালে প্রকাশিত হয়েছিল উইলসন বাউল। সেটিকে প্রতিষ্ঠিত কানাডীয় সাহিত্য সমালোচক নরথ্রপ ফ্রাই (১৯১২—১৯৯১) বললেন, কানাডীয় কবিতায় এটি ল্যান্ডমার্ক। অনেকের মতে ১৯৯০ সালে প্রকাশিত ফিলিসের হ্যাঙ্গিং ফায়ার তাঁর সর্বশ্রেষ্ঠ কাব্যসৃজন। ২০১৪ সালে জন এফ হালকুপের সম্পাদনায় প্রকাশিত হয় ফিলিস ওয়েবের কাব্য সংকলন পিকক ব্লু। পাঁচশ পৃষ্ঠার এই গ্রন্থটি ফিলিসের কবিতাকে সহজসাধ্যভাবে বোঝার জন্য এক গুরুত্বপূর্ণ উদ্যোগ। মোট আটটি কাব্যগ্রন্থ থেকে সম্পাদক কবিতাগুলো নির্বাচন করেছেন। সেগুলোর বাইরে আরও গোটা পঞ্চাশেক কবিতা আছে বইটিতে।
বহিঃসংযোগ
কানাডীয় সাহিত্য: বিচ্ছিন্ন ভাবনা, সুব্রত কুমার দাস ঢাকা, ২০১৯, ISBN 978-984-504=317-5
এম এ ওয়াদুদ
এম এ ওয়াদুদ (১ আগস্ট ১৯২৫ – ২৮ আগস্ট ১৯৮৩) বাংলাদেশের একজন রাজনীতিবিদ, ভাষা আন্দোলন কর্মী ও মুক্তিযোদ্ধা ছিলেন। ভাষা আন্দোলনে অবদানের জন্য ২০১৩ সালে তাকে মরণোত্তর একুশে পদক প্রদান করা হয়।
জন্ম ও পারিবারিক জীবন
এম এ ওয়াদুদ ১৯২৫ সালের ১ আগস্ট চাঁদপুর জেলা রাঢ়ির চর গ্রামে জন্মগ্রহণ করেন। তার দুই সন্তান, একজন শিক্ষামন্ত্রী দীপু মনি, অন্যজন জাওয়াদুর রহিম ওয়াদুদ টিপু।
তিনি ঢাকা কলেজে ও ঢাকা বিশ্ববিদ্যালয়ে পড়াশুনা করেন।
ভাষা আন্দোলন ও মুক্তিযুদ্ধ
এম এ ওয়াদুদ একজন ভাষা সৈনিক। তিনি ভাষা আন্দোলনের জন্য কয়েকবার কারাবরণ করেছেন। তিনি ভাষা আন্দোলনে নেতৃত্বের অভিযোগে ১৯৪৮, ১৯৫২ ও ১৯৫৪ সালে কারাবরণ করেছেন। ১৯৪৯ সালে সালে ছাত্র আন্দোলনের নেতৃত্ব দেওয়ার কারণে বঙ্গবন্ধুসহ ঢাকা বিশ্ববিদ্যালয় থেকে বহিষ্কৃত হন। এছাড়াও তিনি ১৯৭১ সালের মুক্তিযুদ্ধ করেছেন।
রাজনৈতিক জীবন
রাজনৈতিক জীবনে তিনি আওয়ামী লীগের সদস্য ছিলেন। ১৯৫৩-৫৪ সালে তিনি প্রাদেশিক ছাত্রলীগের সাধারণ সম্পাদক ছিলেন। দুই দুইবার ঢাকা নগর ছাত্রলীগের সাধারণ সম্পাদক ও একবার প্রাদেশিক ছাত্রলীগের সহ সম্পাদক ছিলেন। রাজনৈতিক জীবনে তিনি হোসেন শহীদ সোহরাওয়ার্দী ও বঙ্গবন্ধু শেখ মুজিবুর রহমানের ঘনিষ্ঠ ছিলেন।
মৃত্যু
এম এ ওয়াদুদ ১৯৮৩ সালের ২৮ অক্টোবর মৃত্যুবরণ করেন।
ইয়েল বিশ্ববিদ্যালয়
ইয়েল বিশ্ববিদ্যালয় মার্কিন যুক্তরাষ্ট্রের একটি বেসরকারি আইভি লিগ বিশ্ববিদ্যালয়। এটি কানেটিকাট অঙ্গরাজ্যের নিউ হ্যাভেন শহরে অবস্থিত। ১৭০১ সালে এই বিশ্ববিদ্যালয়টি প্রতিষ্ঠিত হয়। ইয়েল ইউনিভার্সিটি আমেরিকার তৃতীয় প্রাচীনতম বিশ্ববিদ্যালয়। এই বিশ্ববিদ্যালয়ের গ্র্যাজুয়েট স্কুল অব আর্টস এন্ড সায়েন্স যুক্তরাষ্ট্রের প্রথম ডক্টরেট ডিগ্রি প্রদানকারী অনুষদ।
অ্যাকাডেমিক গঠন
থাম্ব|273x273পিক্সেল|এলিহু ইয়েলের পরিবারের কোট অব আর্ম, যার নামে ১৭১৮ সালে বিশ্ববিদ্যালয়ের নামকরণ করা হয়েছিল
ব্যান্ডেল
ব্যান্ডেল পশ্চিমবঙ্গের রাজ্যের হুগলি জেলার চুঁচুড়া মহকুমার অন্তর্গত হুগলি চুঁচুড়া পৌরসভার একটি এলাকা। এখানে পর্তুগীজ উপনিবেশীকদের দ্বারা বসতি স্থাপিত হয় এবং এটি চন্দননগর পুলিশ কমিশনারের আওতাভুক্ত এলাকায় অবস্থিত। এটি কলকাতা মহানগর উন্নয়ন কর্তৃপক্ষ (কেএমডিএ) দ্বারা আচ্ছাদিত এলাকা মধ্যে রয়েছে।  ব্যান্ডেল রেলওয়ে জংশন পূর্ব রেল জোনের একটি প্রধান রেল জংশন স্টেশন, এটি হাওড়া স্টেশন থেকে ৪০ কিলোমিটার উত্তরে অবস্থিত।
ইতিহাস
আগে, ব্যান্ডেল একটি পর্তুগিজ বসতি ছিল। পর্তুগিজরা ১৬৬০ খ্রিষ্টাব্দে চার্চ এবং মঠ নির্মান করে। 'ব্যান্ডেল' একটি পর্তুগিজ শব্দ থেকে উদ্ভূত হয়েছে যার অর্থ 'জাহাজের মাস্তুল'। ব্যান্ডেল চার্চ পশ্চিমবঙ্গ প্রাচীনতম খ্রিস্টীয় গির্জা এবং একটি চমৎকার পর্যটন আকর্ষণ হয়। এটি নোস সেনহোড়া দা রোসারিওকে উত্সর্গীকৃত, যা "নোস সেনহোড়া দা বোয়া ভিয়াজম" নামেও পরিচিত, যার অর্থ "আওয়ার লেডি অফ দ্য গুড জার্নি"। ১৫৯৯ খ্রিষ্টাব্দে পুরোনো গির্জাটির মূল পাথরটি মঠের নদীপার্শবর্তী প্রবেশদ্বারে স্থাপিত হয়েছিল।
সনাতন ধর্মীয় সংস্কৃতি:-
কিছুকাল পূর্বে ব্যান্ডেলের অদূরে রাজহাট গ্রামে একটি মন্দির স্থাপিত হয়েছে । মন্দিরটির নাম "লাহিড়ি বাবার মন্দির" । প্রতিদিন বহু মানুষের সমাগম হয় এই মন্দির প্রাঙ্গণে । মন্দিরের অভ্যন্তরে ছোটো আকারের গির্জা ও কাবা শরীফের ছবিও রাখা আছে।
ভৌগোলিক অবস্থান
ব্যান্ডেল ২২°৫৫'২২" উত্তর থেকে ৮৮°২২'৪৬" পূর্বে অবস্থিত এবং এটি সমুদ্র পৃষ্ঠ থেকে ১৬ মিটার উচ্চতায় অবস্থিত। ব্যান্ডেলের প্রধান নদী গঙ্গা। শহরটি গাঙ্গেয় সমভূমিতে অবস্থিত।
জলবায়ু
শহরটির জলবায়ু প্রকৃতি পশ্চিমবঙ্গের গঙ্গা বদ্বীপের মত  গ্রীষ্মমন্ডলীয় ও শুষ্ক। দীর্ঘায়িত গরম এবং আর্দ্র আবহাওয়া হল ব্যান্ডেলের জলবায়ুর প্রধান বৈশিষ্ট্য। বর্ষাকাল প্রারম্ভিক জুন থেকে মধ্য-সেপ্টেম্বর পর্যন্ত থাকে। শীতকাল প্রায় তিন মাস ধরে চলছে, মধ্য নভেম্বর থেকে মধ্য ফেব্রুয়ারি পর্যন্ত। গ্রীষ্মের সময় আবহাওয়া আর্দ্র এবং শীতকালে শুষ্ক।
পরিবহন
১) সড়ক পরিবহন :-
২) রেল পরিবহন :-
ভারতের অন্যতম প্রাচীন রেলপথ হল হাওড়া বর্ধমান রেলপথ যার একটি অঙ্গ হল ব্যান্ডেল রেলওয়ে স্টেশন । ব্যান্ডেল মূলত একটি জংশন স্টেশন যেখান থেকে ব্যান্ডেল-শিয়ালদহ লাইন ও ব্যান্ডেল-কাটোয়া লাইন ভাগ হয়ে গেছে । ভারতের অন্যতম ব্যস্ত এই স্টেশনে তাই অসংখ্য যাত্রী ও পণ্য দূরদূরান্ত থেকে পরিবাহিত হয় যা যোগাযোগের অসীম সুবিধা করে দিয়েছে ।
আল পার্দি
আল পার্দির (১৯১৮-২০০০) মূল নাম আলফ্রেড ওয়েলিংটন পার্দি। ছাপান্ন বছর ধরে একনাগাড়ে কাব্যচর্চা করেছেন তিনি। মোট কাব্যগ্রন্থের সংখ্যা ঊনচল্লিশ। এছাড়াও একটি উপন্যাস, দুটি স্মৃতিকথা এবং চার খণ্ডের পত্রাবলী রয়েছে তাঁর ঝুলিতে। অন্টারিও প্রদেশে জন্ম নেওয়া এই কবি দুইবার গভর্নর জেনারেল সাহিত্য পুরস্কার পান – ১৯৬৫ এবং ১৯৮৬ সালে। প্রথমবার তাঁর The Cariboo Horses কাব্যগ্রন্থ এবং দ্বিতীয়বার Collected Poems 1956-1986-এর জন্য। রাষ্ট্রীয়ভাবে সর্বোচ্চ সম্মান ‘অর্ডার অব কানাডা’তে নিয়োগ পান ১৯৮৩ সালে। পরে যদিও অর্ডার অব অন্টারিও হিসেবেও তাঁকে নিয়োগ দেওয়া হয়। ২০০৮ সালে টরন্টোর কুইনসপার্কে কবির মূর্তি স্থাপন করা হয়। কবি আল পার্দি কানাডার অঘোষিত পেয়েট লরিয়েট হিসেবে পরিচিত।
জীবন
১৯৪৪ সালে দুই শ ডলার খরচ করে কবি আল পার্দির প্রথম বই প্রকাশিত হয়। প্রকাশিত হয়েছিল ভ্যাঙ্কুভার থেকে। মোট কপির সংখ্যা ছিল পাঁচশ। জানা যায় আলের প্রথম বই পাঠকের দৃষ্টি আকর্ষণ করতে পারেনি। প্রথম কবিতার বই ‘দ্য এনচ্যানটেড ইকো’র প্রকাশনা নিয়ে নিক মাউন্ট তাঁর অসামান্য গ্রন্থ ‘অ্যারাইভাল: দ্য স্টোরি অব ক্যানলিট’-এ আরও গুরুত্বপূর্ণ একটি তথ্য জানিয়েছেন। নিক জানাচ্ছেন, ওই প্রকাশকের বিলের পুরো টাকাটা আল আসলে প্রদান করেননি। সে কারণে প্রেসে থাকা বাদবাকি কপি প্রেসের মালিক পুড়িয়ে দেয় (পৃ. ১১০)।
চলচ্চিত্রায়ন
২০১৫ সালে তাঁকে নিয়ে একটি ডকুমেন্টারি তৈরি করা হয়। নাম দেওয়া হয়: ‘আল পার্দি ওয়াজ হিয়ার’।
বহিঃসংযোগ
কানাডীয় সাহিত্য: বিচ্ছিন্ন ভাবনা, সুব্রত কুমার দাস ঢাকা, ২০১৯, ISBN 978-984-504=317-5
বস্টন
বস্টন (Boston; pronounced ) মার্কিন যুক্তরাষ্ট্রের ম্যাসাচুসেটস অঙ্গরাজ্যের সবচেয়ে জনবহুল শহর এবং রাজ্যটির রাজধানী শহর।